בתעשיות שונות (כגון תעשיית הקוסמטיקה והתרופות), ארנבים, חולדות, עכברים, שרקנים מוכרחים לאכול או לשאוף כימיקלים, או לעבור שפשוף חומרים קוסמטיים על עורם המגולח, עיניהם או אוזניהם במשך תקופת זמן של 28 עד 90 ימים, כדי לבדוק את היתכנותן של תגובות אלרגיות. לאחר מכן, החיה מומתת ובודקים את גופתה כדי לראות מה ההשפעות של הרכיבים על האיברים הפנימיים של אותה חיה. בניסויים אחרים, חולדות מואכלות בחומרים קוסמטיים, בניסיון לבדוק השפעה על גורמים מסרטנים וסרטן.
אלו אשר עומדים מאחורי המושג ללא אכזריות לרוב מתנגדים לניסויים בבעלי חיים.
אלטרנטיבות.
בהתאם להתפתחות הטכנולוגיה, ניסויים בבעלי חיים שחלף תוקפם מוחלפים בכאלו מהירים יותר, זולים יותר ומדויקים יותר. מתנגדים לאלטרנטיבות לניסויים בבעלי חיים טוענים כי שימוש בבני אדם יהיה יקר ויאט את הניסוי. דוגמה לאלטרנטיבה לניסויים בבעלי חיים, נלקחים תאים מרקמה שלאפידרמיס אנושי, אשר משמשים בבדיקות קוסמטיות, והתוצאות יותר רלוונטיות לשימוש אנושי. שיטות אלטרנטיביות אחרות לוקחות רקמות אנושיות ועושות עליהן ניסויי אין ויטרו. כיום, בעקבות התפתחות במדעי המחשב, ישנם ניסויים שעושים על רקמות וירטואליות במחשבים. ניסויים אלו – מעבר לכך שמצילים את חייהם של חיות רבות – נותנים תוצאות יותר מדויקות ורלוונטיות לבני האדם.
מוצרים.
יצרניות רבות מייצרות ומשווקות מוצרים ללא אכזריות, בהם מוצרי קוסמטיקה, מוצרי טיפוח, חומרי ניקוי, בגדים, נעליים, קונדומים (אשר לפעמים מצוי בתוכם קזאין) ונרות (אשר לרוב מיוצרים משעוות דבורים). ארגונים למען זכויות בעלי חיים תומכים במוצרים אלו ומפרסמים רשימות של מוצרים שלא נוסו על בעלי חיים.
מאז שנות ה-90, סמל של ארנב, או "הארנב הקופץ", הוא הסמל המקובל לציון מוצרים ללא אכזריות. במוצרים המשווקים בישראל בדרך כלל מופיע לצד הסמל הכיתוב "לא נוסה על בעלי חיים".
אירועים.
שבוע לאומי ללא אכזריות הוא מאורע בבריטניה המתרחש פעם בשנה ומאורגן בידי הארגון הבריטי למניעת ניתוח בעלי חיים בעודם בחיים (BUAV). למשל, בשנת 2006 התרחש השבוע הלאומי ללא אכזריות בתאריכים 17–23 ביולי.
אירועים דומים כוללים את שבוע הצמחונות הלאומי, שבוע הטבעונות הבריטי ויום הטבעונות העולמי, אשר מתרחש כל שנה ב-1 בנובמבר.
דיון ציבורי.
המשפטן אסף הרדוף טען שפגיעות רבות בבעלי חיים הן חוקיות, בהן סחר בפרווה, שימוש במוצרי קוסמטיקה שנוסו בבעלי חיים וגידול עגלי חלב, אך הן לא משקפות קונצנזוס חברתי ומן הראוי לבדוק אותן מחדש.
יעקב שמלא
סם סמית'
סמואל פרדריק "סם" סמית' (באנגלית: Samuel Frederick "Sam" Smith; נולד ב-19 במאי 1992) הוא/היא אישיות בריטית העוסקת בשירה, אשר זכתה לתודעה בציבור לראשונה בזכות השיר "Latch" שהגיע למקום ה-11 במצעד הסינגלים הבריטי. סמית' מזדהה כג'נדרקוויר ובכינוי הגוף "they". שיתוף הפעולה שנעשה על ידי סמית' עם הדי ג'יי Naugty Boy בשיר La La La הוביל לפרסום בינלאומי והגיע למקומות הראשונים במצעדים העולמיים. האלבום הראשון של סמית' "In the Lonely Hour" שהוקלט ב-Capitol Records יצא ב-26 במאי 2014.
ב-2014 הוענקו לסמית' פרס הבריטס ו-Sound of 2014 של ה-BBC. ב-2015 הוענקו לסמית' ארבעה פרסי גראמי בקטגוריות הקלטת השנה, שיר השנה, אלבום הפופ של השנה ותגלית השנה.
ביוגרפיה.
סמית' נולד כזכר בשם סמואל לפרדריק סמית' וקייט קסידי. סמית' גדל/ה בשכונה מרוחקת בלונדון, עבד/ה בחנות מקומית לעצים, ולמד/ה בבית ספר קתולי, בוגר/ת מגמת תיאטרון ובמשך שנים למד/ה פיתוח קול וכתיבה אצל נגנית הג'אז הבריטית ג'ואנה עדן.
סמית' בוגר/ת של הנוער המוזיקלי בתיאטרון בריטניה וכיכב/ה בהפקה שלהם בשנת 2007 - "הו! קרול!" לפני כניסתו/ה לתיאטרון, סמית' השתתפ/ה בלהקות ג'אז. הפסנתרן ג'ואנה עדן לימד את סמית' שירה וכתיבת שירים.
לסמית' הייתה גינקומסטיה בילדותו ובגיל 12 עבר/ה שאיבת שומן.
2012–2013: הפריצה.
באוקטובר 2012 יצא הסינגל הראשון של סמית' "Latch", השיר הגיע למקום ה-11 במצעד הסינגלים הבריטי, בפברואר יצא הסינגל השני Lay Me Down שגם הגיע למצעד. ובהמשך השנה יצא השיר La La La בשיתוף פעולה עם Naugty Boy, שהגיע למקום ה-1 במצעד הסינגלים הבריטי.
בקיץ 2013 יצא ה-EP הראשון של סמית' ששמו "Nirvana" ובו ארבעה שירים. השיר הראשון במיני אלבום "Safe with Me" הופק על ידי "Two Inch Punch" ושודר לראשונה ברדיו בתוכנית "MistaJam" של "BBC Radio 1Xtra" ב-24 ביולי 2013. השיר השני במיני אלבום נקרא "Nirvana" והופק על ידי "Craze &amp; Hoax" ו"Jonathan Creek". המיני אלבום מכיל גם גרסה אקוסטית של סמית' לשיר Latch, וגרסה חיה ל"I've Told You Now". ב-25 בנובמבר 2013 יצא "Together" בשיתוף פעולה עם Nile Rodgers וJames Napier כסינגל היחיד מתוך, .
2014–2016: In the Lonely Hour.
ב-16 פברואר 2014 יצא הסינגל השני מאלבום הבכורה של סמית' "Money on My Mind".
בדצמבר 2013 נודע שאלבום הבכורה של סמית' יצא ב-26 במאי 2014 בשם "In the Lonely Hour". האלבום הגיע למקום ראשון במצעד האלבומים בבריטניה, ולמקום שני בבילבורד 200, ובנובמבר האלבום הפך לאלבום השני הכי נמכר בארצות הברית לשנת 2014 אחרי האלבום 1989 של טיילור סוויפט. בינואר 2015, האלבום הפך לאלבום השני הכי נמכר בבריטניה לשנת 2014 אחרי האלבום "x" של אד שירן.
במרץ 2015, שיר הנושא של הסרט "ספקטר" מסדרת ג'יימס בונד נכתב והושר על ידי סמית'. השיר שנקרא "Writing's on the Wall", בהלחנתו של מוזיקאי הסרט תומאס ניומן זיכה את סמית' בפרס גלובוס הזהב ופרס אוסקר לשיר המקורי הטוב.
2016–2018: The Thrill of It All.
במהלך שנת 2016 התפרסמו על ידי סמית' תמונות מתוך אולפן תוך כדי עבודה על מוזיקה חדשה והוכרז על שיתוף פעולה יחד עם אדם למברט.
בתחילת 2017 פורסם על ידי סמית' שבספטמבר של אותה שנה יצא אלבום חדש, אשר יכלול שיתוף פעולה נוסף עם Naugty Boy וג'ימי נאפס. באפריל של אותה שנה נאמר על ידי סמית' כי התרחשה פגישת אולפן יחד עם קלין בנדיט] שבה עבדו על "סינגל קאמבק" אפשרי. ב-27 באוקטובר 2017, יצא השיר "Burning". ב-8 בספטמבר 2017, יצא הסינגל Too Good at Goodbyes, שהגיע למקום הראשון במצעד בבריטניה ולמקום החמישי במצעדי הבילבורד.
האלבום השני של סמית' The Thrill of It All הופיע לראשונה במצעד האלבומים בבריטניה ובבילבורד 200 והפך לאלבום הראשון של סמית' בארצות הברית שהגיע למקום הראשון. ב-20 במרץ 2018, החל סבב ההופעות "The Thrill of It All Tour" באירופה, צפון אמריקה, אסיה, ניו זילנד ואוסטרליה. ב-27 במרץ 2018 יצא השיר Pray בשיתוף פעולה עם הראפר לוג'יק. ב-17 באוגוסט יצא השיר Promises בשיתוף פעולה עם קלווין האריס. השיר הפך ללהיט השביעי של סמית' שהגיע למקום הראשון במצעד הסינגלים הבריטי והשיר הראשון של סמית' שהגיע למצעד ה-Billboard's Dance/Mix Show Airplay chart. ב-21 בדצמבר, יצא הסינגל "Fire on Fire", אשר נכלל בתוך האלבום פסקול של הסדרה גבעת ווטרשיפ.
2019–הווה: Love Goes.
בינואר 2019 יצא הסינגל "Dancing with a Stranger" בשיתוף פעולה עם נומני.
באוקטובר 2019, בראיון חדש לתוכנית "The Zach Sang Show", נובעה התרגשות מצד סמית' מהשיר החש שיצא מתישהו בשנת 2020, נאמר על ידי סמית' כי השירים הבאים יכילו פחות בלדות ויותר שירים פופים ונאמר על ידי סמית' "אני מרגיש/ה שהראיתי לאחרונה צד שלי שאני בדרך כלל שומר/ת לעצמי או למשפחתי וחבריי"... "הראיתי לכולם את זה וכולם אהבו את זה. זה כמעט נתן לי אישור לעשות את מה שתמיד חלמתי לעשות אבל תמיד פחדתי לעשות, שזה מוזיקת ​​פופ". סמית' אמר/ה גם כי הוזמן/ה לכתוב מוזיקה חדשה בעקבות שיתוף פעולה עם קלווין האריס בשנת 2018, בשיר "PROMISS". "פשוט באופן טבעי התחלתי לחזור לאולפן והתחלתי לכתוב". "תפסתי את הרוח הזו והתחלתי לרכוב על הגל הזה ומאז לא הפסקתי לכתוב."
ב-13 בפברואר 2020, הורכז על ידי סמית' כי אלבום אולפן שלישי "To Die For" אמור היה לצאת ב-1 במאי 2020. בהמשך הקידום, תאריך יציאת האלבום נדחק ליוני 2020. ב-30 במרץ, הוסבר על ידי ​​סמית' כי בשל ההשפעות המתמשכות של מגפת הקורונה, צאת האלבום השלישי יתעכב ויכללו מספר שינויים ברשימת השירים האלבום ובבשמו. עם זאת, נאמר כי האלבום עדיין יצא במהלך בשנת 2020. ב-16 באפריל, יצא הסינגל "I'm Ready" בשיתוף פעולה עם הזמרת דמי לובאטו. ב-6 ביולי פורסם קאבר של סמית' לשיר Fix You של להקת קולדפליי. ב-17 בספטמבר יצא הסינגל "Diamonds", במקביל הוכרז כי שמו של אלבום האולפן השלישי "Love Goes", שייצא ב-30 באוקטובר.
השפעות.
אדל ואיימי ויינהאוס מצוינות על ידי סמית' כהשפעות העיקריות. עוד מצוינות כהשפעות: ליידי גאגא, כריסטינה אגילרה, ביונסה נואלס, ויטני יוסטון ומריה קארי.
חיים אישיים.